CELEX: 32022D0521
Language: hu
Date: 2022-03-28 00:00:00
Title: Az Európai Parlament, a Tanács és a Bizottság (EU, Euratom) 2022/521 határozata (2022. március 28.) az Európai Csalás Elleni Hivatal (OLAF) Felügyelő Bizottsága tagjainak kinevezéséről

2022.4.1.   
               
               
                  HU
               
               
                  Az Európai Unió Hivatalos Lapja
               
               
                  L 104/71
               
            
         AZ EURÓPAI PARLAMENT, A TANÁCS ÉS A BIZOTTSÁG (EU, Euratom) 2022/521 HATÁROZATA
         (2022. március 28.)
         az Európai Csalás Elleni Hivatal (OLAF) Felügyelő Bizottsága tagjainak kinevezéséről
         AZ EURÓPAI PARLAMENT, A TANÁCS ÉS AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Atomenergia-közösséget létrehozó szerződésre,
         tekintettel az Európai Csalás Elleni Hivatal (OLAF) által lefolytatott vizsgálatokról, valamint az 1073/1999/EK európai parlamenti és tanácsi rendelet és az 1074/1999/Euratom tanácsi rendelet hatályon kívül helyezéséről szóló 883/2013/EU, Euratom európai parlamenti és tanácsi rendelet (1) módosított változatára (2), és különösen annak 15. cikke (2) bekezdésére,
         mivel:
         
                     (1)
                  
                  
                     A 883/2013/EU, Euratom rendelet 15. cikkének (2) bekezdése szerint az Európai Csalás Elleni Hivatal (OLAF) Felügyelő Bizottsága öt olyan független tagból áll, akik a Hivatal tevékenységi területeinek valamelyikén sok éves igazságügyi, nyomozói vagy ezekkel egyenértékű tapasztalattal rendelkeznek. A tagok kinevezése az Európai Parlament, a Tanács és a Bizottság közös megegyezésével történik. A Felügyelő Bizottság tagjainak kinevezéséről szóló határozat magában foglal továbbá egy tartaléklistát, amely azokat a jelölteket tartalmazza, akik a Felügyelő Bizottság tagjainak helyébe léphetnek a hivatali idő fennmaradó részére lemondás, haláleset vagy tartós munkaképtelenség esetén.
                  
               
                     (2)
                  
                  
                     A 883/2013/EU, Euratom rendelet 15. cikkének (3) bekezdése szerint a felügyelő bizottsági tagok hivatali ideje öt év, amely ezt követően nem hosszabbítható meg. Annak érdekében, hogy a Felügyelő Bizottság által képviselt szakértelem folytonossága biztosítva legyen, a bizottsági tagok közül egyszerre hármat, majd azt követően kettőt kell lecserélni.
                  
               
                     (3)
                  
                  
                     A 883/2013/EU, Euratom rendelet 15. cikkének (6) bekezdése szerint a Bizottság alkalmazandó szabályaival összhangban a Felügyelő Bizottság tagjai napidíjra jogosultak, valamint meg kell számukra téríteni a feladataik ellátása során felmerülő költségeiket.
                  
               
                     (4)
                  
                  
                     A 883/2013/EU, Euratom rendelet 15. cikkének (7) bekezdése szerint a Felügyelő Bizottság tagjai feladataik ellátása során sem kormányoktól, sem pedig intézményektől, szervektől, hivataloktól vagy ügynökségektől nem kérhetnek és nem fogadhatnak el utasításokat.
                  
               
                     (5)
                  
                  
                     A 883/2013/EU, Euratom rendelet 10. cikke (5) bekezdésének harmadik albekezdése szerint a Felügyelő Bizottság tagjaira feladataik ellátása során ugyanaz a szakmai titoktartási kötelezettség vonatkozik, és e kötelezettség őket a megbízatásuk lejárta után is terheli.
                  
               
                     (6)
                  
                  
                     Az OLAF Felügyelő Bizottsága tagjainak kinevezéséről szóló, 2016. július 13-i (EU, Euratom) 2016/1201 európai parlamenti, tanácsi és bizottsági határozat 1. cikke értelmében két felügyelő bizottsági tag – Grażyna Stronikowska és Rafael Muñoz López-Carmona – megbízatása 2021. július 12-én lejárt, és három tag – Jan Mulder, Maria Helena Pereira Loureiro Correia Fazenda és Dobrinka Mihaylova – megbízatása pedig 2022. január 22-én lejárt. A 883/2013/EU, Euratom rendelet 15. cikkének (4) bekezdése szerint az említett tagok hivatali idejük lejárta után is ellátják hivatali feladataikat, amíg a Felügyelő Bizottság új tagjainak kinevezési eljárása le nem zárul. Az említett öt tag helyére ezért új tagokat kell kinevezni, tiszteletben tartva a tagok lecserélésére vonatkozóan a 883/2013/EU, Euratom rendelet 15. cikkének (3) bekezdésében meghatározottakat. A megbízatásukat azonnal megkezdő két személyt és a megbízatásukat 2022. szeptember 23-án megkezdő három személyt sorshúzással választották ki.
                  
               
                     (7)
                  
                  
                     A kiválasztási eljárást követően az Európai Parlament, a Tanács és a Bizottság bizonyos abban, hogy a Felügyelő Bizottság tagjaivá kinevezendő személyek és a lehetséges tagokat tartalmazó tartaléklistán szereplő személyek eleget tesznek a függetlenséggel, illetve az Európai Csalás Elleni Hivatal (OLAF) tevékenységi területeinek valamelyikén szerzett sok éves igazságügyi, nyomozói vagy ezekkel egyenértékű tapasztalattal kapcsolatos követelményeknek, a 883/2013/EU, Euratom rendelet 15. cikkének (2) bekezdésében foglaltaknak megfelelően, A tartaléklistán szereplő személyek a kiválasztási eljárás eredménye szerinti sorrendben vannak feltüntetve,
                  
               A KÖVETKEZŐKÉPPEN HATÁROZOTT:
         
            1. cikk
            
               (1)   Az Európai Parlament, a Tanács és a Bizottság e határozat hatálybalépésének napjától kezdődő hatállyal a következő személyeket nevezi ki tagként az Európai Csalás Elleni Hivatal (OLAF) Felügyelő Bizottságába azon tagok helyébe, akiknek megbízatása 2021 júliusában járt le:
               
                           —
                        
                        
                           Dusan STERLE,
                        
                     
                           —
                        
                        
                           Carsten ZATSCHLER.
                        
                     
            
               (2)   Az Európai Parlament, a Tanács és a Bizottság 2022. szeptember 23-tól kezdődő hatállyal a következő személyeket nevezi ki tagként az Európai Csalás Elleni Hivatal (OLAF) Felügyelő Bizottságába azon tagok helyébe, akiknek megbízatása 2022 januárjában járt le:
               
                           —
                        
                        
                           Teresa ANJINHO,
                        
                     
                           —
                        
                        
                           Marita SALGRAVE,
                        
                     
                           —
                        
                        
                           Angelo Maria QUAGLINI.
                        
                     
            
               (3)   Amennyiben az említett személyek valamelyike lemond felügyelő bizottsági tagságáról, elhalálozik vagy hivatala ellátására véglegesen alkalmatlanná válik, helyére a hivatali idő hátralévő részére haladéktalanul az alábbi listán szereplő első olyan személynek kell lépnie, aki még nem lépett a Felügyelő Bizottság valamely tagjának a helyébe:
               
                           —
                        
                        
                           Thierry CRETIN,
                        
                     
                           —
                        
                        
                           Ilias KONSTANTAKOPOULOS,
                        
                     
                           —
                        
                        
                           Maria STYLIANIDI,
                        
                     
                           —
                        
                        
                           Andrei Atila Luca CHENDI,
                        
                     
                           —
                        
                        
                           Sophie DE WAEL,
                        
                     
                           —
                        
                        
                           Igors LUDBORŽS,
                        
                     
                           —
                        
                        
                           NAGY Gabriella,
                        
                     
                           —
                        
                        
                           Joaquin SILGUERO ESTAGNAN.
                        
                     
         
         
            2. cikk
            A Felügyelő Bizottság tagjai nem foglalkozhatnak olyan ügyekkel, amelyekben közvetlenül vagy közvetve bármiféle személyes, különösen családi vagy pénzügyi érdekeltséggel rendelkeznek, és amely érdekeltség sértheti pártatlanságukat.
         
         
            3. cikk
            A Felügyelő Bizottság tagjaként ellátott feladatok kapcsán felmerült költségek megtérítendő összegét, a hivatali feladataik ellátásával töltött minden egyes nap utáni napidíj összegét, valamint a költségtérítés és a kifizetés eljárását a Bizottság határozza meg az alkalmazandó szabályaival összhangban.
         
         
            4. cikk
            A Bizottság a határozatról értesíti a fent említett személyeket, és haladéktalanul értesíti az 1. cikk (3) bekezdésének megfelelően a Felügyelő Bizottság valamely tagjának helyébe lépő személyeket.
         
         
            5. cikk
            Ez a határozat 2022. március 28-án lép hatályba.
         
         
            Kelt Brüsszelben, 2022. március 28-án.
            
               
                  az Európai Parlament részéről
               
               
                  az elnök
               
               Roberta METSOLA
            
            
               
                  a Tanács részéről
               
               
                  az elnök
               
               Bruno LE MAIRE
            
            
               
                  a Bizottság részéről
               
               
                  biztos
               
               Johannes HAHN
            
         
         
            (1)  HL L 248., 2013.9.18., 1. o.
         
         
            (2)  Az Európai Parlament és a Tanács (EU, Euratom) 2020/2223 rendelete (2020. december 23.) a 883/2013/EU, Euratom rendeletnek az Európai Ügyészséggel való együttműködés és az Európai Csalás Elleni Hivatal vizsgálatai hatékonysága tekintetében történő módosításáról (HL L 437., 2020.12.28., 49. o.).